Daily View – P.M. – บล.กสิกรไทย
เดินเกมกลยุทธ์บ่าย สรุปภาวะตลาดเช้า SET Index ปรับเพิ่ม …
22 มี.ค. 2561

เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 9.12 จุด (+0.51%) ปิดภาคเช้าที่ 1,810.55 จุด ด้วยมูลค่าการซื้อขาย 23,588.22 ล้านบาท
Most Positive Impact: PTT (+2.84 จุด), PTTGC (+0.89 จุด), PTTEP (+0.79 จุด)
Most Negative Impact: BAY (-0.54 จุด), BDMS (-0.30 จุด), KBANK (-0.23 จุด)
แนวโน้มตลาดบ่าย
SET Index ฟื้นตัวขึ้นมาได้ตามความคาดหมาย โดยเป็นกลุ่มพลังงานที่มีผลต่อดัชนีถึง 5 จุด ซึ่งเป็นผลมาจากการพุ่งขึ้นของน้ำมัน WTI ซึ่งกำลังอยู่ในช่วงเล่นกับข่าวความตึงเครียดระหว่างอิหร่านและซาอุดิอาระเบีย รวมไปถึงสต๊อกน้ำมันดิบที่ต่ำกว่าคาด
ระหว่าง PTT และ PTTEP มองว่า PTTEP น่าสนใจมากกว่า เนื่องจาก PTT ไม่เหลือ Upside แล้วขณะที่ PTTEP ยังมี Upside อีก 20% นอกจากนั้นเป็นที่น่าสังเกตุว่าวงเงิน Block Trade ใน PTT ปัจจุบันมีสูงถึง 4.3 พันล้านบาท ขณะที่ PTTEP มีอยู่เพียง 5 ร้อยล้านบาท ทั้งๆที่ต้นปีทั้งคู่ยังมีวงเงินที่ใกล้เคียงกันราว 1.2-1.8 พันล้านบาท สะท้อนว่า PTT ได้เกิดการซื้อสะสมมามากแล้ว ตรงกันข้ามกับ PTTEP ที่ยังแห้งอยู่ จึงเป็นการเปิดโอกาสในการเข้าซื้อใน PTTEP มากกว่า
พรุ่งนี้ติดตามความพยายามในการพิจารณาร่างกฎหมายงบประมาณวงเงิน 1.3 ล้านล้านเหรียญสหรัฐของสภาคองเกรสจะได้ข้อสรุปก่อนที่จะถึงกำหนดเส้นตายในวันที่ 24 มี.ค.61 เวลา 11.00 น. (ตามเวลาประเทศไทย) หรือไม่ หากยังไม่ได้ข้อสรุปจะทำให้ต้องเกิด Government Shutdown เป็นครั้งที่ 2 ของปีนี้อีกครั้ง
แนะนำ PTTEP RJH BPP
Alternative Trading:
SET50 Futures : S50M17 สถานะ Long ที่ 1,187 จุด ถือเพื่อไปทำกำไรที่ 1,200 จุดและตัดขาดทุน 1,183 จุด